Document ID: 31977D0618

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Σεπτεμβρίου 1977 περί θεσπίσεως ορισμένου αριθμού ερευνητικών μελετών στον τομέα της αυτόματης επεξεργασίας πληροφοριών (informatique)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,
την πρόταση της Επιτροπής,
τη γνώμη της Συνελεύσεως (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι το Συμβούλιο στο ψήφισμά του της 15ης Ιουλίου 1974 περί κοινοτικής πολιτικής της αυτόματης επεξεργασίας πληροφοριών (3), έχει συμφωνήσει, προκειμένου να δώσει μία κοινοτική κατεύθυνση στην πολιτική ενθαρρύνσεως και προωθήσεως της αυτόματης επεξεργασίας πληροφοριών, να θεσπίσει μετά από πρόταση της Επιτροπής, κοινά σχέδια ευρωπαϊκού ενδιαφέροντος στον τομέα των εφαρμογών της αυτόματης επεξεργασίας πληροφοριών-
ότι η ανάπτυξη μεταγενεστέρων πράξεων κοινοτικού ενδιαφέροντος και ενός μεσοπροθέσμου προγράμματος σε θέματα αυτόματης επεξεργασίας πληροφοριών απαιτεί συστηματικές ερευνητικές μελέτες-
ότι οι ως άνω μελέτες θεωρούνται απαραίτητες για την πραγματοποίηση, κατά τη λειτουργία της κοινής αγοράς, ορισμένων στόχων της Κοινότητος-
ότι η συνθήκη περί ιδρύσεως της Ευρωπαϊκής Οικονομικής Κοινότητος δεν προέβλεψε τις εξουσίες δράσεως που απαιτούνται για το σκοπό αυτόν,
ΑΠΟΦΑΣΙΖΕΙ:
Άρθρο 1
Θεσπίζεται ένα σύνολο ερευνητικών μελετών- έχουν για αντικείμενο τη συμπλήρωση ορισμού των πράξεων που προβλέπονται στο πλαίσιο ενός μεσοπροθέσμου προγράμματος.
Άρθρο 2
Η διάρκεια των εργασιών που προβλέπονται στο άρθρο 1 είναι ενός έτους. Οι αναγκαίες πιστώσεις για την πραγματοποίηση των μελετών των οποίων το ποσό καθορίζεται σε 200 000 λογιστικές μονάδες, εγγράφονται στον προϋπολογισμό των Ευρωπαϊκών Κοινοτήτων.
Άρθρο 3
Η Επιτροπή εξασφαλίζει την εκτέλεση των μελετών. Βοηθείται από τη συμβουλευτική επιτροπή για τα κοινά σχέδια στην αυτόματη επεξεργασία πληροφοριών.
Η Επιτροπή υποβάλλει στο τέλος της εργασίας έκθεση στο Συμβούλιο.
Έγινε στις Βρυξέλλες, στις 27 Σεπτεμβρίου 1977.

Labels: 7
12
15